ચેન્નઇઃ રિપોર્ટ પ્રમાણે હૃદય રોગના હુમલાના એક દિવસ પહેલાં જયલલિતા સંપૂર્ણ પણે ભાનમાં હતા. હૃદય રોગનો હુમલો થયો ત્યાર બાદ તેમની પરિસ્થિતી લથડી હતી. ત્યાર બાદ તેમનું નિધન થયું હતું. જયલલિતાની સારવાર સાથે જોડાયેલી એક રિપોર્ટ સોમવારે સાર્વજનિક કરવામાં આવી હતી. ચેન્નઇની એપોલો હોસ્પિટલમાં ત્રણ ડિસેમ્બરની સેવાઓ પર આવામાં આવેલી રિપોર્ટમાં ડોક્ટર જીસી ખિલનાની અને અન્ય ડોક્ટરોએ કહ્યું છે કે તેઓ સંપૂર્ણ ભાનમાં હતા. તેઓ ખુરશી પર 20 મિનીટ સુધી બેસી શકતા હતા. પરંતુ ઉભા રહી શકતા ન હતા. તેમની માસપેશીઓમાં નબાઇ હતી. રાજ્ય સરકાર તરફથી એપોલોના ડોક્ટરની રિપોર્ટ સાર્વજનીક કરવામાં આવી હતી.